สายตรวจชุด253ตรวจสอบและจะประสานเจ้าของที่ให้ทำการแก้ไขต่อไป
ผมอยู่บ้านเลขที่ 129/3 แยกอุเทน 30 ซอยนวมินทร์ 24 (ศรีนครพัฒนา) คลองกุ่ม บึงกุ่ม ภายในละแวกบ้านเป็นที่ดินที่มีบ้านเดี่ยวสลับกับที่รกร้างว่างเปล่า ที่ปัจจุบันมีคนในละเเวกบ้าน รวมทั้งคนจากที่อื่นผู้นำขยะมาทิ้งเสมอ ขยะจากลูกบ้านเช่นเศษกิ่งไม้ใบไม้ยังพอทนได้ แต่ใกล้บ้านผม มีบ้านพักคนงาน (น่าจะเป็นคนงานทำเฟอร์นิเจอร์หรือตกแต่งภายใน) นำขยะอุตสาหกรรมเช่นเศษเหล็ก ขยะก่อสร้าง เศษปูน ฝ้าเพดานมาทิ้งข้างบ้านตัวของในที่ดินรกร้างและขยายอาณาเขตการทิ้งมาใกล้บ้านผม จนเกิดเป็นภาวะอุจาดทรรศนะ อีกทั้งกีดขวางทางระบายน้ำ ซึ่งปัจจุบันมีปัญหาน้ำท่วมขังทำให้สัญจรไปมาลำบากเสมอ ขอความกรุณา กทม. ช่วยมาดูสภาพปัญหา และแนะนำทางออกของปัญหาให้กับผมและเพื่อนบ้านผู้ทิ้งขยะรายนี้และรายอื่น ๆ ให้อยู่ร่วมกันได้ด้วยกติกาที่ทุกฝ่ายยอมรับและเพื่อทำให้ผม และเพื่อนบ้านแถวนี้ได้อาศัยอยู่ในสภาพแวดล้อมที่ส่งเสริมคุณภาพชีวิตให้ดีขึ้นด้วยเถิดครับ
ขอบคุณที่เข้ามาตรวจสอบอย่างรวดเร็ว โดยผมจะรอฟังผลการเจรจาระหว่างเจ้าหน้าที่กับผู้ทิ้งขยะว่าจะมีทางออกอย่างไร ขอบคุณมากจริง ๆ แม้จะยังไม่เกิดการแก้ปัญหาแต่มันแสดงให้เห็นว่า กทม.แคร์ต่อความเป็นอยู่ของพวกเรา 🙏